ACEHTREND.COM, Lhokseumawe– Ule Mahkamah Syar’iyah Kota Lhokseumawe, Azmir, Seulasa (12/10/2021) neupeugah dari Januari sampoe September, jumeulah lakoe-binoe yang lake cré 247 peukara.
Nibak Antara, Azmir neupeugah, dari jumeulah nyan, nyang ramè nakeuh binoe fasah lakoe.
“Thôn nyoe ramé binoe yang lake fasah lakoe u MS,” kheun Azmir.
Dari 247 peukara cré, 210 boh binoe gugat lakoe. Lakoe teumaleuk 37 peukara.
Bhah yang jeut keu tômmah lam rumoh tangga, kheun Azmir, meumacam bagoe. Mulai karu tip uroe, meunyoe kön inöng kubah lakoe, kakeuh lakoe kubah inöng.
Masalah di likôt nyan, dari macam bagoe, nakeuh hana tanggông jaweub lakoe keu rumoh tangga. Atawa seubalék jih.
“Miseu peukara gasin, hana peng, zina, KDRT, atawa judô lam glap, nyan hana jai. Cuma 10 persen,” kheun Azmir.
Bah pih meunan, MS Kota Lhokseumawe, h’an bagah peucré lakoe-binoe. Lam tip sidang, sabé geubri nasehat. Miseu mantöng jeut meugöt keupu meucré. But meucré nyan nakeuh but hana untông bagi dua blah pihak.
“Kamoe sabé-sabé peusampoe haba peuingat. Meupeurunoe ureueng nyan, meuduk bi solusi, tujuan jih awak nyan jeut diubah cara lam rumoh tangga,” kheun Azmir.
ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn